
专讘讬谞讜 讞谞谞讗诇

讻讬 讬诪讬诐 诇讗 讘讟诇讜 讜诪拽砖讬谞谉 注诇讬讛 讜讛转谞讬讗 讛拽讜讘专 讗转 诪转讜 拽讜讚诐 诇专讙诇 讙' 讬诪讬诐 讘讟诇讛 讛讬诪谞讜 讙讝讬专转 砖讘注讛. 讞' 讬诪讬诐 拽讜讚诐 诇专讙诇 讘讟诇讛 讛讬诪谞讜 讙讝讬专转 砖诇砖讬诐 讜诪讙诇讞 注专讘 讛专讙诇 讗住讜专 诇讙诇讞 讗讞专 讛专讙诇. 



讗讘讗 砖讗讜诇 讗讜诪专 讗祝 诪讙诇讞 讗讞专 讛专讙诇. 砖讻砖诐 砖诪爪讜转 砖诇砖讛 诪讘讟诇转 讙讝讬专转 砖讘注讛. 讻诇讜诪专 讻讬讜谉 砖拽讬讬诐 诪爪讜转 讗讘诇讜转 讚讬讬 诇讜. 讻谉 诪爪讜转 讝' 诪讘讟诇转 讙讝专转 砖诇砖讬诐. 讜诪拽砖讬谞谉 讻讱 诪爪讜转 砖讘注讛 讜讛讗谞谉 砖诪讜谞讛 转谞谉. 



讜驻专拽讬谞谉 讗讘讗 砖讗讜诇 住讘专 诪拽爪转 讛讬讜诐 讻讻讜诇讜 讜讬讜诐 讛砖讘讬注讬 注讜诇讛 诇讜 诇诪谞讬谉 砖讘注讛. 讜砖讗专 讬讜诐 讛砖讘讬注讬 讻讜诇讜 注讜诇讛 诇讜 诇诪谞讬谉 砖诇砖讬诐. 讜讻讬讜谉 砖拽讬讬诐 诪爪讜转 砖诇砖讬诐 讘诪拽爪转 讛讬讜诐 讚讬讬 诇讜. 



讜诪讙诇讞 注专讘 讛专讙诇 讜讗诐 诇讗 讙讬诇讞 注专讘 讛专讙诇 诪讙诇讞 诇讗讞专 讛专讙诇. 讜讗诪专讜 讛诇讻转讗 讻讗讘讗 砖讗讜诇. 拽砖讬讗 诇专讘 讚讗诪专 讬诪讬诐 诇讗 讘讟诇讜. 讜驻专讬拽 专讘 讻讬 拽讗诪专讬谞谉 讛诇讻转讗 讻讗讘讗 砖讗讜诇 讘砖讘注讛 讜讗讬谉 爪专讬讱 砖诪讜谞讛 讻专讘谞谉 讚驻诇讬讙讬 注诇讬讛. 



讜诪讜讚讬诐 讞讻诪讬诐 诇讗讘讗 砖讗讜诇 讘讬讜诐 诇' 砖诪拽爪转 讛讬讜诐 讻讻讜诇讜 讜讗住讬拽谞讗 讛诇讻转讗 讻讗讘讗 砖讗讜诇 讘讬谉 讘讬讜诐 砖讘讬注讬 讘讬谉 讘讬讜诐 砖诇砖讬诐 讚诪拽爪转 讛讬讜诐 讻讻讜诇讜. 讜讛谞讬 诪讬诇讬 讘转砖诇讜诐 砖讘注讛 讜讘转砖诇讜诐 砖诇砖讬诐. 讗讘诇 讘讝诪谉 砖讛专讙诇 诪驻住讬拽 讛讗讘诇讜转 诇讗 讻专讘 讛讜谞讗 讘专讬讛 讚专讘 讬讛讜砖注 讚讗诪专 讛讻诇 诪讜讚讬诐 砖讗诐 讞诇 砖诇讬砖讬 砖诇讜 诇讛讬讜转 注专讘 讛专讙诇 砖讗住讜专 讘专讞讬爪讛 注讚 讛注专讘. 讜讗诪专讬谞谉 讛诇讻转讗 讻专讘 讛讜谞讗 讘专讬讛 讚专讘 讬讛讜砖注. 



讘注讗 诪讬谞讬讛 讗讘讬讬 诪专讘讛 拽讘专讜 讘专讙诇 注讜诇讛 诇讜 讛专讙诇 诇诪谞讬谉 砖诇砖讬诐 讗讜 诇讗. 讜讚讗讬 诇诪谞讬谉 砖讘注讛 讗讬谞讜 注讜诇讛 讚讛讗 诇讗 谞讛讙 讘讬讛 诪爪讜转 讗讘诇讜转 讚讛讗 驻讞"讝 谞转"专 专砖讜转 讻讬 转讬讘注讬 诇讱 砖诇砖讬诐 讚讛讗 拽讬讬诐 讘讛 诪爪讜转 讙讬诇讜讞 砖讛讬讗 诪爪讜转 砖诇砖讬诐 讗"诇 讗讬谉 注讜诇讛 诇讜 讗驻讬诇讜 诇诪谞讬谉 砖诇砖讬诐. 讜砖拽诇讬谞谉 讜讟专讬谞谉 讜讚讘专讬诐 驻砖讜讟讬诐 讛谉. 讜诪住拽谞讗 讚砖诪注转讗 讛诇讻转 诇诪注砖讛 讛谞拽讘专 讗驻讬诇讜 砖注讛 讗讞转 拽讜讚诐 诇专讙诇 讘讟诇讛 讛讬诪谞讜 讙讝专转 讗讘诇讜转. 讗讘诇 讛谞拽讘专 讘专讙诇 诇讗 讞讬讬诇讗 注诇讬讛 讗讘诇讜转 讗诇讗 讗讞专 讛专讙诇 讜谞拽讬讟 砖讘注转 讬诪讬 讗讘诇讜转 诪讬"讟 讛讗讞专讜谉 砖讛讜讗 讬"讟 砖谞讬 讜讗注"讙 讚诇讗 谞讛讬讙 讘讬讛 讗讘诇 注讜诇讛 诇诪谞讬谉 砖讘注讛 讜注爪专转 讜专"讛 讜讬讜讛"讻 诪驻住讬拽讬谉 讗讘诇讜转 讻专讙诇讬诐 讻讚驻住讬拽 专讘讬谞讗.





专讬讟讘"讗

讜讗诪专讬' 讘谞讬讞讜转' 讜讛转谞讬讗 讜讻讜' 讜讻讗诇讜 讗诪专讬' 转谞讗讬 讛讬讗:



讜讛讗 讚讗诪专讬' 讻砖诐 砖诪爪讜转 讙' 诪讘讟诇转 讙讝专' 讝' 讜讻讜'. 驻专砖"讬 讝"诇 砖讻砖诐 砖讙讝专转 讙' 诪讘讟诇转 讙讝专转 讝' 讗注"驻 砖诇讗 讙诇讞 诪注专讘 讛专讙诇 砖讛专讬 讗讬谞讜 讬讻讜诇 诇讙诇讞 诪讚讬谉 讙讝专转 诇' 讻讱 诪爪讜转 砖诪讜谞' 诪讘讟诇转 讙讝专转 诇' 讗注"驻 砖诇讗 讙诇讞 注专讘 讛专讙诇 讜讗讬谞讜 谞讻讜谉 讻诇诇 砖讗讬谉 诇诪讚讬谉 讗驻砖专 诪砖讗讬 讗驻砖专 讜专讙诇 讛讘讗 诇讙' 诇讗 讘讗 诇注讜诇诐 诇讛驻住讬拽 讗讬住讜专 讙诇讜讞 讗诇讗 讛"驻 砖讻砖诐 砖讙讝专转 诇' 诪讘讟诇转 讙讝专转 讝' 讻讬 讘讙' 讗讬谞讜 专讜讞抓 讻讚讗诪专 诇拽诪谉 砖讗住讜专 讘专讞讬爪讛 注讚 讛注专讘 讻诇讜诪专 注讚 讛诇讬诇讛 讻讚驻专砖"讬 讜专讘讬' 讬爪讞拽 讝"诇 讜谞诪爪讗 谞讻谞住 诇专讙诇 讻砖讛讜讗 诪谞讜讜诇 注诇 讻专讞讜 讜讙诐 讘转讜讱 讛专讙诇 讗诐 诇讗 专爪讛 诇专讞讜抓 讛专砖讜转 讘讬讚讜 讜讗讬谉 诪讞讬讬讘讬' 讗讜转讜 讻讱 注谞讬谉 诇' 讛专讙诇 诪驻住讬拽 讜讗注"驻讬 砖讛讬讛 讬讻讜诇 诇讙诇讞 诪注专讘 讛专讙诇 讗讜 讘转讜讱 讛专讙诇 讗诐 讞诇 讝' 砖诇讜 讘砖讘转 诪讙诇讞 诇讗讞专 讛诪讜注讚 讜诪"诪 讛"专 讬讜住讬 讝"诇 驻讬' 诇拽诪谉 讗住讜专 讘专讞讬爪讛 注讚 讛注专讘 讚讛讬讬谞讜 注讚 住诪讜讱 诇讘讬谉 讛砖诪砖讜转 诪讚诇讗 拽讗诪专 注讚 讛诇讬诇讛 讜讬讻讜诇 诇专讞讜抓 讘讞讜诇 讜诇讚讘专讬讱 注专讘' 讚讬讚讱 注专讘讗 爪专讬讱 诪谞讗 诇谉 讚诪爪讜转 讙' 诪讘讟诇转 讙讝专转 讝' 讗注"驻 砖诇讗 专讞抓 注专讘 讛专讙诇 讚讬诇诪讗 讗讬谞讛 诪讘讟诇转 讗诇讗 讻砖专讞抓 讜转讬专爪讜 讘转讜住驻讜转 讚驻砖讬讟 诇谉 讚注诇 专讞讬爪讛 诇讗 拽驻讚讬' 砖讗讬谉 讛谞讜讜诇 讻"讻 讛谞专讗讛 诇注讬谞讬诐 讜讗讬谉 讻讘讜讚 讛专讙诇 诪转诪注讟转 讻"讻 讘讝讛 讜诪砖诪注 诪讛讻讗 讚诇注谞讬谉 讙' 讗讘讗 砖讗讜诇 讻转"拽 住"诇 讚讘讟讬' 讙' 讬诪讬诐 拽讜讚诐 讛专讙诇 讚诇讬讻讗 诇诪讬' 讚诇讚讘专讬讜 讚转"拽 拽讗诪专 讜讗"讻 诇转谞讬 讘住讬驻讗 诪爪讜转 讞' 讗诪讗讬 谞拽讟 讝' 讗诇讗 讜讚讗讬 讻讚讗诪专谉 讜讗注驻"讻 讗讬谉 讛诇讻讛 讻诪讜转谉 讚讘砖"住 讗讬驻住讬拽' 讛诇讻转讗 讗驻讬' 砖讟讛 讗' 讜讛转诐 讗讜拽讬诪谞讗 讘驻诇讜讙转讗 讚讘"砖 讜讘"讛 拽诪讜 诇讛讜 转"拽 讜讗讘讗 砖讗讜诇 讻讘"砖 讗诇讗 讚讗讬谞讜谉 讗诪专讬' 诇讱 砖诇讗 谞讞诇拽讜 讘"砖 讜讘"讛 讘讝讛 诪注讜诇诐 讻讚讗诪' 讘注诇诪讗 讘讻诪讛 讚讜讻转讬:



讻讬讜谉 砖注诪讚讜 诪谞讞诪讬' 诪讗爪诇讜. 驻讬' 讘讬讜诐 讛讝讛 诪讜转专 讘专讞讬爪讛 讜讛"讛 砖诪讜转专 诪讻诇 讙讝专转 讝' 讜讞讚讗 诪讬谞讬讬讛讜 谞拽讟讬 讜诇诪讚谞讜 诪诪谞讜 讻讬 拽讜讚诐 砖讬驻专砖讜 诪诪谞讜 诪谞讞诪讬谉 谞讜讛讙 讘讗讘诇讜转 讬讜诐 讝' 讜讛讻讬 诪砖诪注 诇拽诪谉 讙讘讬 诪讬 砖讘讗 诪诪拽讜诐 拽专讜讘 诇讝讛 讛讜讗 砖谞讛讙讜 诇讘讜讗 讘讬讜诐 讝' 诇讛驻住讬拽 讗讘诇讜转讜 讜谞讛讙讜 诇注砖讜转 讻谉 讘讬' 砖讗讬谉 砖讜专转 诪谞讞诪讬' 驻讞讜转讛 诪讬' 讜诪讬' 讗诐 诇讗 讘讗讜 诇讜 诪谞讞诪讬谉 讘讝' 讗讬谞讜 爪专讬讱 诇讛诐 讘讞' 砖讻讘专 砖诇诪讛 讗讘诇讜转 诪讗诇讬讛 讜诇讛驻住拽转 讬讜诐 讝' 砖讬讛讗 诪拽爪转讜 讻讻诇讜 讛讬讗 讚讘注讬' 诇讛讜 诪讟转讛 讛拽讜讘专 讗转 诪转讜 讘讗' 讘砖讘转 讗讬 讗驻砖专 诇讛驻住讬拽讜 讘注专讘 砖讘转 讻诪讜 砖谞讜讛讙讬谉 讘拽爪转 讛诪拽讜诪讜转 讚讛讗 讬讜诐 砖砖讬 讛讜讗 讜砖讘转 讗讬谞讛 诪驻住拽转 讜讘讬讜诐 砖讘转 诇讗 砖讬讬讻讬 诪谞讞诪讬' 讜讗讬住讜专讗 谞诪讬 讛讜讗 诇注砖讜转 讻谉 讘驻专讛住讬讗 讜讘拽讜砖讬 讛转讬专讜 诇讬讞讬讚 诇专讗讜转 驻谞讬诐 讘砖讘转 讗诇讗 注讜诪讚 讗讘诇 诪注爪诪讜 讜谞讜讛讙 讘讚讘专讬诐 砖讘爪谞注讛 讜诇注专讘 诪讜转专 讛讜讗 诪讗诇讬讜 讜讻谉 讘拽讜讘专 讗转 诪转讜 拽讜讚诐 讛专讙诇 讜讛专讙诇 诪驻住讬拽讜 讬讘讜讗讜 诪谞讞诪讬' 砖讞专讬转 讜诪驻住讬拽讬诐 讗讜转讜 讘砖讞专讬转 讻讚讬 砖讬讛讗 诪讜转专 诇讙诇讞 讻诇 讛讬讜诐 讜讗诐 诇讗 讘讗讜 讗住讜专 诇讙诇讞 讜讛专讙诇 诪驻住讬拽讜 诪讗诇讬讜 讜诪讙诇讞 讘专讙诇 讗讜 诇讗讞专 讛专讙诇 诪讻诇 诪拽讜诐 讗讬谉 讛专讙诇 诪驻住讬拽 注讚 注专讘 讛专讙诇 讜讗驻讬诇讜 讛讜讗 讬讜诐 讻"讟 注专讘 讛专讙诇 讜讝讛 讘专讜专 讜讻谉 讗讜诪专讬诐 讚讚讜拽讗 诪拽爪转 讬讜诐 讝' 讻讻诇讜 讗讘诇 诇讬诇 讝' 讗讬谞讜 讘讻诇诇 讛讬讜诐 砖讗讬谉 讚专讱 诪谞讞诪讬' 讗诇讗 讘讬讜诐 讜讻谉 讛住讻讬诪讜 专讘讬' 讬爪讞拽 讜专讘讬' 讝"诇:



讛诇讻讛 讻讗讘讗 砖讗讜诇 讘讬讜诐 诇' 拽"诇 讚诪砖诪注 讚诇专讘谞谉 讗驻讬诇讜 讘讬讜诐 诇' 诇讗 讗诪专讬' 诪拽爪转讜 讻讻诇讜 讜讗"讻 诇诪讛 诪讜讚讬诐 讘讬讜诐 讝' 注专讘 讛专讙诇 讚谞讬诪讗 诪拽爪转讜 讻讻诇讜 讝讜 转讬专爪讜 讘讬专讜砖' 讚讻讘讜讚 讛专讙诇 砖讗谞讬:



讗住讜专 讘专讞讬爪讛 注讚 讛专讙诇 驻讬' 讚诪砖讜诐 专讞讬爪讛 讗驻砖专 诇讛 讘讬"讟 讻讚讗讬转讗 讘讚讜讻转讗 讜讛"讛 诇讻诇 讚讬谞讬 讝' 讜讞讚讗 诪讬谞讬讬讛讜 谞拽讟 讜讙' 诇讗讜 讚讜拽讗 讗诇讗 讛"讛 注讚 讜' 讬诪讬诐 拽讜讚诐 讛专讙诇:



拽讘专讜 讘专讙诇 专讙诇 注讜诇讛 诇讜 诇诪谞讬谉 诇' 讗讜 诇讗 拽讗 诪住驻拽讗 诇讬讛 诪讗讬 讚转谞谉 讘诪转谞讬转讬谉 讛专讙诇讬诐 讗讬谞诐 注讜诇讬诐 讗讬 拽讗讬 讗讙讝专转 讝' 讘诇讞讜讚 讗讬 拽讗讬 讗讙讝专转 诇' 讜讻诇 砖拽讘专讜 拽讜讚诐 讛专讙诇 讘' 讬诪讬诐 驻砖讬讟讗 诇讬讛 诇专讘谞谉 讚注讜诇讬谉 (诇讬讜诐) 诇诪谞讬谉 诇' 讻讚诪讜讻讞 住讜讙讬讗 讜讟注诪讗 讚诪讬诇转讗 讛讜讗讬诇 讜讻讘专 讞诇 注诇讬讜 讗讘诇转 诇' 讘讻诇诇 讗讘诇讜转 讝' 讜讛讜讗 谞讜讛讙 讘讗讘诇讜转 诇' 讘专讙诇 讗讘诇 讻砖拽讘专讜 讘专讙诇 砖诇讗 讞诇 注诇讬讜 讗讘诇讜转 讝' 讜讗讬谞讜 诪转讞讬诇 诇诪谞讜转谉 讻诇诇 诪住驻拽讗 诇讬讛 讗诐 谞转讞讬诇 诇诪谞讜转 诇' 拽讜讚诐 砖谞转讞讬诇 诪谞讬谉 讝' 讗讜 诇讗 讻谞"诇 讜讘转讜住驻转 讙诪讙诪讜 讗诪讗讬 驻砖讟 诇讬讛 讛讗 讟驻讬 诪讬讛讗:



诇诪谞讬谉 讝' 诇讗 拽讗 诪讘注讬讗 诇讬 讚驻砖讬' 讚讗讬谞讜 注讜诇讛 讚讛讗 诇讗 谞讛讙 诪爪讜转 讝' 讘专讙诇. 驻讬' 诇专"讬 讝"诇 讗转讬 砖驻讬专 讚诇讗 谞讛讙讗 讻诇诇 讘专讙诇 讜讗驻讬诇讜 讘讚讘专讬诐 砖讘爪谞注讗 讗讘诇 诇专讘讬' 砖诪砖讜谉 讝"诇 讜讛讛诪讘"谉 讝"诇 讗讬转 诇讛讜 诇驻专讜砖讬 讚诇讗 谞讛讙讗 讘讚讘专讬诐 砖讘驻专讛住讬讗 诪讬讛转 讜讗诇讜 讙诇讜讞 讚讙讝专转 诇' 讛讜讗 谞讜讛讙 讘讻诇诇 讘专讙诇 讜讗注"驻 砖讛讜讗 讚讘专 砖诇 驻专讛住讬讗 讜讗注驻"讻 拽砖讛 讛讚讘专 讚讗诪讗讬 驻砖讬' 诇讬讛 讚诇注谞讬谉 讝' 注讜诇讛 诪驻谞讬 砖讗讬谞' 谞讜讛讙转 讘讚讘专讬诐 砖讘驻专讛住讬讗 讜讛诇讗 砖讘转 注讜诇讛 讜讗注"驻 砖讗讬谞讛 谞讜讛讙转 讘讚讘专讬' 砖讘驻专讛住讬讗 讜讗诐 诪驻谞讬 讛讟注诐 砖讗诪专讜 讘讬专讜砖' 诪"诪 讛讬讻讬 转诇讬 讛讻讗 讟注诪讗 诪砖讜' 讚诇讗 谞讛讙讗 讘讚讘专讬诐 砖讘驻专讛住讬讗 讜诪讬' 讘驻"拽 讚讻转讜讘讜转 诪讻专注讗 拽爪转 住讘专讗 讚讛谞讬 专讘谞谉 讝"诇 讻讚讻转讘讬' 讛转诐 讜讬"诇 诇讚讘专讬讛诐 讚讛讗 讚讗诪专讬' 诇注谞讬谉 讝' 诇讗 拽讗 诪讬讘注讬讗 诇讬讛 讚讛讗 诇讗 谞讛讙讗 讜讻讜' 讬. 诪讬诇转讗 讘注诇诪讗 拽讗诪专 讜诇讗 爪专讬讱 诇讬讛 讚讛讗 诪转谞讬' 拽转谞讬 讜讗讬谞谉 注讜诇讬谉 讜注诇 讻专讞讬谉 诪讬讬专讬 诇注谞讬谉 讝' 诪讬讛转. 讜诇专"讬 讝"诇 讛"拽 诇注谞讬谉 讝' 诇讗 拽讗 诪讬讘注讬讗 讜讗驻讬' 诇讗 转谞讬谞谉 诇讬讛 诪住讘专讗 驻砖讬' 诇讬':





讛诪讗讬专讬

讗讘诇 讻讬讜谉 砖注诪讚讜 诪谞讞诪讬诐 诪讗爪诇讜 讘砖讘讬注讬 讛专讬 诪拽爪转 砖讘讬注讬 讻讻诇讜 讜讛专讬 诪砖注诪讚讜 诪谞讞诪讬诐 讜诇诪注诇讛 谞讞砖讘 讻转讞诇转 诇' 讜诪讜转专 讘专讞讬爪讛 砖讛专讬 专讞讬爪讛 讗讬谞讛 讗住讜专讛 讗诇讗 讘讗讘诇讜转 砖讘注讛 讜讻谉 讬讜诐 诇' 诪拽爪转讜 讻讻诇讜 讜诪讜转专 诇讙讛抓 讜诇讙诇讞 讘讜:



讗注"驻 砖讗谞讜 讗讜诪专讬诐 讘砖讘讬注讬 诪拽爪转 讛讬讜诐 讻讻诇讜 讜诪讜转专 讘专讞讬爪讛 诪讻讬讜谉 砖注诪讚讜 诪谞讞诪讬诐 诪"诪 讗诐 驻讙注讜 专讙诇 拽讜讚诐 讬讜诐 砖讘讬注讬 砖注专讘 讬讜"讟 谞讞砖讘 讗爪诇讜 讘砖讘讬注讬 讗讬谉 讗讜诪专讬诐 讘讜 诪拽爪转 讛讬讜诐 讻讻诇讜 诇注谞讬谉 专讞讬爪讛 注讚 砖讬讛讗 住诪讜讱 诇讞砖讻讛 讛讜讗讬诇 讜讗驻砖专 诇讜 诇专讞讜抓 诪砖讞砖讻讛 讘爪讜谞谉 讗讜 讘讞诪讬谉 砖讛讜讞诪讜 诪注专讘 讬讜诐 讟讜讘 讗讘诇 讻讘讜住 诪转讬专讬谉 诇讜 讘砖讞专讬转 讗诇讗 砖讗讬谞讜 诇讜讘砖谉 注讚 讛注专讘 讜讻诪讜 砖讗诪专讜 讘讻驻讬讬转 讛诪讟讛 砖讝讜拽驻讛 诪谉 讛诪谞讞讛 讜诇诪注诇讛 讗诇讗 砖讗讬谞讜 讬讜砖讘 注诇讬讛 注讚 砖转讞砖讱 讜讬砖 诪转讬专讬谉 讗祝 讘谞注讬诇转 讛住谞讚诇 诪谉 讛诪谞讞讛 讜诇诪注诇讛 讻讚讬 诇讛讻讬谉 爪专讻讬 讬讜"讟 讜讻谉 诪诪讛 砖讗诪专讜 诪拽爪转 注专讘 砖讘转 砖讘转 诪拽爪转 注专讘 讬讜"讟 讬讜诐 讟讜讘 讜讬砖 讞讜诇拽讬诐 讘讻诇诐 讗诇讗 讘诪讛 砖讗讬谞讜 爪专讬讱 诇讟专讜讞 讘讜 诪讘注讜讚 讬讜诐 讜讻谉 讘讻诇 讛讚讘专讬诐 讻驻讬 诪讛 砖讗驻砖专 讘讛诐 讜诪"诪 讗注"驻 砖讛专讙诇 诪驻住讬拽 讗讘诇讜转 诇' 讜专砖讗讬 诇住驻专 诪注专讘 讬讜"讟 讘讗讘讬讜 讜讗诪讜 讗讬谞讜 讻谉 讻诪讜 砖讬转讘讗专 诇诪讟讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讬讜诐 砖讘注讛 讻讜' 砖诪讬谞讬 讛住"讚 讜讗讞"讻 诪"讛 讘讬讜诐 砖注诪讚讜 讻讜' 讻爪"诇:


转讜住' 讘讚"讛 砖讗住讜专 讘专讞讬爪讛 讻讜' 讜讘讝' 诇专讘谞谉 讜讘讝' 诇讗讘讗 砖讗讜诇 讻讜' 注讻"诇 拽爪转 拽砖讛 诪讗讬 拽砖讬讗 诇讛讜 诪讘砖讘讬注讬 诇专讘谞谉 讚诇讗 讗诪专讬谞谉 诇讚讬讚讛讜 诪拽爪转 讛讬讜诐 讻讻讜诇讜 讗诇讗 讘砖讞诇 砖诪讬谞讬 砖诇讜 诇讛讬讜转 讘砖讘转 注专讘 讛专讙诇 讜讛讬讬谞讜 诪砖讜诐 砖谞砖诇诐 讛讗讘讬诇讜转 拽讜讚诐 讬讜诐 讟讜讘 讻诪讜 砖讻转讘讜 讛转讜住' 诇注讬诇 诪讛 砖讗讬谉 讻谉 讘砖诇讬砖讬 转讚注 讚讛讗 讘砖讞诇 砖讘讬注讬 砖诇讜 讘注专讘 讛专讙诇 诇讬转 诇讛讜 诪拽爪转 讛讬讜诐 讻讻讜诇讜 讜注讬讬谉 讘专讗"砖 讜讚讜"拽:


讘讗"讚 讞诪讬专 讟驻讬 讘讛"讙 诪驻专砖 讛"讛 讻讜' 讛讬讬谞讜 诪讘注专讘 讘注专讘 讬讜诐 讟讜讘 讻讜' 讜讚拽讗诪专 讛讻诇 讻讜' 讻爪"诇:


讘讚"讛 拽讘专讜 讘专讙诇 讻讜' 讚诇讗 转驻砖讜讟 讛讻诇 讛住"讚 讜讗讞"讻 诪"讛 讚诇讗 谞讛讙讗 诪爪讜转 讝' 讻讜' 讻爪"诇:





专砖"砖

专砖"讬 讚"讛 讚讛讗 谞讛讙讗. 讻诇诪"讚. 讻"谞 讚爪"诇 讘讻"祝 讜注讬' 讟讜讬"讚 住讬' 砖爪"讟:



转讚"讛 讛诇讻讛. 诪讚诇讗 诪驻诇讬讙 讻讜' 讜诇讗 讘诇讗 讙诇讞. 讻爪"诇:



转讚"讛 讗转讬讗 (讘住讜驻讜). 讚诇"讗 砖讬讛讗 讬讜诐 讝' 诇砖谞讬 讬诪讬诐 讻讜'. 讝讛讜 讻注讬谉 砖讻转讘转讬 讘住"讚 讘专"讛 (讬) 注"砖:



转讚"讛 砖讗住讜专. 讜讗"转 诪"砖 讻讜' 讜讘砖诪讬谞讬 诇专讘谞谉 讜讘砖讘讬注讬 诇讗"砖 砖专讬谞谉 讻讜'. 讻"谞 讚爪"诇. 讜诇讝讛 谞专讗讛 砖讻讜讜谉 讙诐 讙讛"砖 讗诇讗 砖谞砖转讘砖 讘讛注转拽. 讜诪讬讜砖讘 讘讝讛 拽讜砖讬讬转 讛专砖"讗. 讜讙诐 诇讙讬' 砖诇驻谞讬谞讜 诇"拽 讚讛讗 讻讗谉 谞砖诇诪转 砖讘注讛 拽讜讚诐 讬讜"讟. 讜讗"讻 谞讗诪专 谞诪讬 诪拽爪转 讛讬讜诐 讻讻讜诇讜 诇注谞讬谉 讚讘专讬诐 讛谞讜讛讙讬诐 讘砖讘注讛 讘诇讘讚:



讘讗"讚 讜诇驻讬专讜砖讜 谞专讗讛 讻讜' 诪讚拽讗诪专 讛讻诇 诪讜讚讬诐 讻讜'. 讻"谞 讚爪"诇 讜注诪砖"讻 诇注讬诇 (讬讝 讘):



转讚"讛 讜诪诇讗讻转讜. 讗注"讙 讻讜'. 讛讙讛"砖 讛谞讬讞 讚讘专讬讛诐 讘爪注"讙 注"砖. 讜讛谞讛 讛专讬"祝 讜讛专诪讘"诐 讛砖诪讬讟讜 讛讗 讚诪诇讗讻转讜 讻讜'. 讜转诪讛 注诇讬讛诐 讛讘"讬 讘住讬' 砖爪"讟 讜讻讘专 讛注讬专 讛专讝"讛 注诇 讛专讬"祝 讘讝讛. 讜注"讻 爪"诇 讚住"诇 砖讗讬谉 讝讛 拽讜诇讗 诪讬讜讞讚转 讻讗谉 讚讜拽讗 讗诇讗 讛"讛 讘讻诇 讗讘诇 讜拽诪"诇 讚讗祝 讘讝讛 讚讜拽讗 注"讬 讗讞专讬诐 讜注讬' 诇拽诪谉 讻"讗 讘' 转讚"讛 诪讻讗谉. 讜讻"谞 诪讛讗 讚拽转谞讬 讻诇诇讜 砖"讚 讻诇 砖讛讜讗 诪砖讜诐 讗讘诇 专讙诇 诪驻住讬拽讜 讜驻专砖"讬 砖爪专讬讱 诇讛砖诇讬诪讜 讗讞专 讛专讙诇. 讜讻谉 诪讛讗 讚驻砖讬讟讗 诇讬讛 讚诇诪谞讬谉 讝' 讗讬谞讜 注讜诇讛. 讗诪谞诐 讛转讜住' 注"讻 诇讗 住"诇 讻谉 讻讚诪讜讻讞 讘讚讘专讬讛诐 诇拽诪谉 (讻) 讘讚"讛 砖诇砖讛 注"砖:

